TABIIY GAZGA QO‘ShIMChA FOYDA SOLIG‘INI HISOBLAB ChIQARISh VA BUDJETGA TO‘LASh TARTIBI TO‘G‘RISIDAGI NIZOMNI TASDIQLASh HAQIDA

O‘zbekiston Respublikasi Soliq kodeksi, O‘zbekiston Respublikasi “Davlat soliq xizmati to‘g‘risida”gi Qonunining 7-moddasi, O‘zbekiston Respublikasi Prezidentining 2007-yil 12-dekabrdagi “O‘zbekiston Respublikasining 2008-yilgi asosiy makroiqtisodiy ko‘rsatkichlari va Davlat budjeti parametrlari to‘g‘risida”gi PQ-744-son qaroriga muvofiq qaror qilamiz:
 1. Ilova qilinayotgan Tabiiy gazga qo‘shimcha foyda solig‘ini hisoblab chiqarish va budjetga to‘lash tartibi to‘g‘risidagi nizom tasdiqlansin.
 2. Mazkur qaror O‘zbekiston Respublikasi Adliya vazirligida davlat ro‘yxatiga olingan kundan boshlab o‘n kun o‘tgach kuchga kiradi. 
 Ushbu Nizom O‘zbekiston Respublikasi Soliq kodeksiga, “Davlat soliq xizmati to‘g‘risida”gi O‘zbekiston Respublikasi Qonunining 7-moddasiga, “O‘zbekiston Respublikasining 2008-yilgi asosiy makroiqtisodiy ko‘rsatkichlari va Davlat budjeti parametrlari to‘g‘risida”gi O‘zbekiston Respublikasi Prezidentining 2007-yil 12-dekabrdagi PQ-744-sonli qaroriga (O‘zbekiston Respublikasi qonun hujjatlari to‘plami, 2007y.,52-son, 534-modda) muvofiq tabiiy gazga qo‘shimcha foyda solig‘ini hisoblab chiqarish va budjetga to‘lash tartibini belgilaydi. 
 1. Mazkur Nizom mahsulot taqsimotiga oid bitim bo‘yicha tabiiy gazni realizatsiya hajmlariga tatbiq etilmaydi. 
 2. Ushbu Nizomda quyidagi tushunchalar qo‘llaniladi:
 realizatsiya qilish bahosi — qo‘shilgan qiymat solig‘i va aksiz solig‘i chegirilib tashlangan holda tabiiy gazning eksportga realizatsiya qilishda amalga oshiriladigan kontrakt baho;
 hisob-kitob bahosi — O‘zbekiston Respublikasi Prezidentining “O‘zbekiston Respublikasining asosiy makroiqtisodiy ko‘rsatkichlari va Davlat budjeti parametrlari to‘g‘risida”gi qarori bilan har yili kelgusi yil uchun tasdiqlanadigan tabiiy gazning baholar darajasi; 
 qo‘shimcha foyda — realizatsiya qilish bahosi bilan hisob-kitob bahosi o‘rtasidagi ijobiy farq.
 3. Qonun hujjatlariga muvofiq soliq solish obyekti paydo bo‘ladigan, mulkchilik shaklidan qat’i nazar, tabiiy gazni eksportga realizatsiya qiluvchi yuridik shaxslar qo‘shimcha foyda solig‘ini to‘lovchilar bo‘ladi.
 4. Soliq to‘lovchining hisobot davridagi daromadining bir qismi qo‘shimcha foyda solig‘ini solish obyekti hisoblanadi.
 5. Qo‘shimcha foyda soliq solinadigan bazadir.
 6. Qo‘shimcha foyda solig‘ini hisoblab chiqarishda soliq solinadigan baza qo‘shimcha foyda solig‘i summasidan hisoblab chiqarilgan budjetdan tashqari Pensiya jamg‘armasi, Respublika yo‘l jamg‘armasi va Maktab ta’limi jamg‘armasiga majburiy ajratmalar summasiga kamaytiriladi.
 7. Qo‘shimcha foyda summasi qo‘shimcha foyda summasidan hisoblab chiqarilgan budjetdan tashqari Pensiya jamg‘armasi, Respublika yo‘l jamg‘armasi va Maktab ta’limi jamg‘armasiga majburiy ajratmalar chegirilgan xolda yuridik shaxslardan olinadigan foyda solig‘i va obodonlashtirish va ijtimoiy infratuzilmani rivojlantirish solig‘ini hisoblab chiqarishda soliq solinadigan bazani kamaytiradi. 
 8. Qo‘shimcha foyda solig‘i quyidagi stavkalar bo‘yicha to‘lanadi:
 9. Soliq davri kalendar yil hisoblanadi.
 10. Hisobot davri oy hisoblanadi.
 11. Qo‘shimcha foyda solig‘i summasi soliq solinadigan bazaning miqdoridan va belgilangan stavkalardan kelib chiqqan holda hisoblanadi.
 12. Qo‘shimcha foyda solig‘i respublika budjetiga milliy valyuta — so‘mda o‘tkaziladi.
 13. Qo‘shimcha foyda solig‘ining hisob-kitobi davlat soliq xizmati organlariga ortib boruvchi yakun bilan hisobot davridan keyingi oyning 25-sanasigacha ilovaga binoan shaklda taqdim etiladi.
 14. Soliq to‘lovchilar qo‘shimcha foyda solig‘ini hisobot davrida mahsulotni realizatsiya qilishning haqiqiy hajmlaridan kelib chiqqan holda, hisob-kitobni taqdim etish muddatidan kechiktirmay to‘laydilar.
 15. Soliq to‘lovchi tasarrufida qoladigan mablag‘lar qo‘shimcha foyda solig‘ini to‘lash uchun belgilangan muddatlarda tabiiy gaz uchun maxsus ochiladigan investitsiya hisobraqamiga to‘liq hajmda o‘tkaziladi. Mazkur investitsiya hisobraqamidan mablag‘lar faqatgina O‘zbekiston Respublikasi Iqtisodiyot vazirligi va Moliya vazirligi bilan kelishilgan holda, realizatsiya qilish uchun belgilangan tartibda ma’qullangan investitsiya loyihalarini moliyalashtirishga, investitsiya loyihalarini realizatsiya qilish, shuningdek asosiy ishlab chiqarishni modernizatsiyalash va texnik qayta jihozlash uchun jalb qilingan kreditlarga xizmat ko‘rsatishga sarf qilinadi.
 16. Mablag‘lar soliq to‘lovchining xizmat ko‘rsatuvchi bankdagi maxsus hisobraqamiga o‘tkazilmaganda yoki maxsus hisobraqamda jamlangan mablag‘lar maqsadsiz sarflanganda ushbu mablag‘lar qonun hujjatlarida belgilangan moliyaviy jarimalar qo‘llangan holda to‘liqligicha davlat budjetiga o‘tkaziladi.
 17. O‘zbekiston Respublikasi buxgalteriya hisobining milliy standarti (21-son BHMS) “Xo‘jalik yurituvchi subyektlarning moliya-xo‘jalik faoliyati buxgalteriya hisobi hisobotlar rejasi va uni qo‘llash bo‘yicha yo‘riqnoma”ga muvofiq (2002-yil 23-oktabr, ro‘yxat raqami 1181 — Me’yoriy hujjatlar axborotnomasi, 2002-yil 20-son; 2003-yil, 21-22-son) qo‘shimcha foyda solig‘ini hisoblash bilan bog‘liq operatsiyalar va qo‘shimcha foyda solig‘ini to‘lagandan keyin soliq to‘lovchi tasarrufida keyinchalik maqsadli foydalanish uchun qoladigan mablag‘lar buxgalteriya hisobida quyidagicha aks ettiriladi:
 a) Qo‘shimcha foyda solig‘ini hisoblashda:
 soliqlar va yig‘imlarni to‘lash uchun foydaning ishlatilishini hisobga oluvchi (9800) hisobvaraqning qo‘shimcha ochiladigan 9811 “Qo‘shimcha foyda solig‘i bo‘yicha xarajatlari” hisobvaraqning debetida;
 6410 “Budjetga to‘lovlar bo‘yicha qarz (turlari bo‘yicha)” hisobvaraqning krediti;
 b) soliq summasini budjetga o‘tkazishda:
 6410 “Budjetga to‘lovlar bo‘yicha qarz (turlari bo‘yicha)” hisobvaraqning debeti;
 pul mablag‘larini hisobga oluvchi hisobvaraqning krediti;
 v) soliq to‘lovchi tasarrufida qoladigan mablag‘lar keyinchalik maqsadli foydalanishda:
 soliqlar va yig‘imlarni to‘lash uchun foydaning ishlatilishini hisobga oluvchi (9800) hisobvaraqning qo‘shimcha ochiladigan 9830 “Qo‘shimcha foydadan maqsadli moliyalashtirishga ajratmalar bo‘yicha xarajatlar” hisobvaraqning debeti;
 8890 “Boshqa maqsadli tushumlar” hisobvarag‘ining krediti;
 g) soliq to‘lovchi tasarrufida qoladigan mablag‘larni maxsus hisobvaraqqa o‘tkazishda:
 bankdagi maxsus hisobvaraqlardagi pul mablag‘larini hisobga oluvchi hisobvaraqning debeti (5500);
 pul mablag‘larini hisobga oluvchi hisobvaraq krediti.
 18. Qo‘shimcha foyda solig‘ini va soliq to‘lovchi tasarrufida keyinchalik maqsadli foydalanish uchun qoladigan mablag‘larni buxgalteriya hisobida aks ettirish uchun qo‘shimcha foyda solig‘i bo‘yicha hisob-kitob asos bo‘ladi.
 19. Moliyaviy natijalar to‘g‘risidagi hisobot (2-son shakl)da 9811 “Qo‘shimcha foyda solig‘i bo‘yicha xarajatlari” hisobvarag‘ida hisobga olingan, hisobot davri boshidan hisoblangan qo‘shimcha foyda solig‘i summasi qo‘shimcha ochiladigan “Qo‘shimcha foyda solig‘i” 251-satrda, 9830 “Qo‘shimcha foydadan maqsadli moliyalashtirishga ajratmalar bo‘yicha xarajatlar” hisobvarag‘ida hisobga olingan, hisobot davri boshidan hisoblangan soliq to‘lovchi tasarrufida keyinchalik maqsadli foydalanish uchun qoladigan mablag‘lar summasi esa qo‘shimcha ochiladigan “Qo‘shimcha foydadan maqsadli moliyalashtirishga ajratmalar” 252-satrda ko‘rsatiladi. 
 20. Soliq to‘lovchilar qo‘shimcha foyda solig‘ining to‘g‘ri hisoblab chiqarilishi va to‘lanishi, shuningdek soliq to‘lovchining xizmat ko‘rsatuvchi bankdagi maxsus hisobraqamiga mablag‘larni o‘tkazilishi va maxsus hisobraqamdagi mablag‘larni maqsadli ishlatilishi uchun O‘zbekiston Respublikasining qonun hujjatlariga muvofiq javobgar bo‘ladilar. 
 21. Qo‘shimcha foyda solig‘ining to‘g‘ri hisoblab chiqarilishi va to‘lanishi ustidan nazorat O‘zbekiston Respublikasining qonun hujjatlariga muvofiq O‘zbekiston Respublikasining davlat soliq xizmati organlari tomonidan amalga oshiriladi.